Schlamm  scho als Chind han i dä Muetter mol an Franke gschtohle  und gsait i heben gfunde  ha im Nochbur sim Cheller Citro gsoffe  und sini Chatz am Schwanz abunde  i gange immer wieder bi Rot über d'Stross  wa isch enard mit mer los?  i dä Migros han i scho mol zwei Stutz zvill usen öbercho und nüt gsait  i cha so richtig grüsig lache  wenn ein blöd uf d'Schnorre gheit  i dänke mängmol a blutti Fraue  mängmol so richtig fescht  i esse gern toti Saue  am liebschte am Chinderfescht  hey Lüt, wer rettet mi ...  i ha mi scho me als eimol  öberfresse  und rede gern mit vollem Muul  überhaupt nehm i s'Muul mängmol chli voll  i tue gern vorusse brünzle  wenn's si muess im Swimming Pool  und wenn GC uf dä Ranze öberchunnt denn find i's cool  hey Lüt, wer rettet mi...  i ha scho gsait i heb schö Wetter gha, däbi häts gär nöd gschtumme  i denke mängmol schlecht öber anderi Mensche  vorallem öber die dumme  vorallem redi viel z'direkt  und zu allem Elend i Sangallerdialekt  hey Lüt wer  rettet mi  us all dem Schlamm  us däre Pfütze?  wer get mer ä Stütze  ä Krücke  ä Perücke?  wo isch dä Rettigsgurt?  dä Rettigsanker?  dä Rettigswage?  dä Rettigstanker?  dä Rettigsschrage?  wer get mer der rettend Kuss?  dä finale Rettigsschuss?